Groot sukses in Montagu behaal | Netwerk24
Groot sukses in Montagu behaal
06 November 2018 06:02
Goeie werk deur die Monta­gu-polisie het gelei tot die beslaglegging van ’n groot hoeveelheid drank en kontant.
AO Yolanda Swart, sers. Aldrin Goodwin en die Ope­rasie Fiela-span van die Worcester-polisie het Maan­dag 29 Oktober ’n onwettige handelaar in Montagu besoek en beslag gelê op ’n groot hoeveelheid drank en kontant.
“ ’n Man (60) van Strydom­straat is in hegtenis vir han­del in drank sonder ’n drank­lisensie geneem en sal in die plaaslike landdroshof verskyn,” sê sers. S.M. Meyer van die Montagu-polisie.
Gordhan gaan praat oor sy dogter Xenofobie – hoekom? - Maroela Media
Nathi Nhleko, minister van polisie, by ‘n vorige geleentheid. Foto: Werner Beukes/SAPA.
Dis weer xenofobie-seisoen in Suid-Afrika.
Met ander woorde, dis weer tyd vir plundertogte op buitelanders se winkels en tyd vir die ANC-regering om sy hande in onskuld te was en die bevolking te paai.
Dit is ook tyd dat die regering die aandag aflei van ander krisisse soos die betaling van maatskaplike toelaes teen 1 April.
Die jongste oproep teen xenofobie uit regeringsgeledere kom van die minister van polisie, Nathi Nhleko. Hy gebruik die ANC se nuwe modewoord, naamlik Afrofobie, om na die geweld te verwys. Volgens hom is dit ondenkbaar dat Afrikane mekaar kan aanval.
En dan gee hy apartheid en die minderwaardigheidsgevoel onder swart mense die skuld vir die geweld. Soos talle kere tevore beloof hy kragtige optrede deur die polisie teen dié aanvalle.
Nhleko het skynbaar nie koerant gelees nie.
Uit KwaZulu-Natal berig The Witness dat ŉ ANC-raadslid van die Msunduzi-munisipaliteit in Pietermaritzburg, Caiphus Ndawonde, sy steun toegesê het aan die Imbali-sakegemeenskap se pogings om die deure van Abaynhe Alemehu, ŉ buitelandse sakeman, gesluit te kry. Talle dreigbriewe wat onder meer Ndawonde se stempel dra, het nie gewerk nie. Toe word die perseel aangeval en gestroop. Daar was geen polisieteenwoordigheid nie.
En in Olievenhoutbosch in Centurion het die gemeenskap se protes oor die toekenning van HOP-huise die afgelope week sommer vinnig oorgeskakel in aanvalle op buitelanders se sakepersele. Pretoria News skryf dat een van die winkeleienaars te midde van ŉ sterk polisieteenwoordigheid tienduisende rande skade gely het. ŉ Werknemer kon betyds by die agterdeur van die winkel uitvlug.
Alles dui daarop dat die geweld nie spontaan uitbreek nie, maar dat dit goed georganiseer word.
Hoekom sal ŉ inwoner een dag melk koop by ŉ winkel en die plek die volgende dag afbrand? Hoekom is ŉ plaaslike raadslid aktief betrokke by ŉ aksie teen ŉ buitelandse handelaar? En hoekom sal die polisie stilswyend toekyk hoe buitelanders se winkels geplunder word as hulle nie ŉ spesifieke opdrag in die verband gekry het nie?
Die minister van binnelandse sake, Malusi Gigaba, se uitspraak dat Suid-Afrikaners nie xenofobies is nie, is dalk nader aan die waarheid as wat ŉ mens besef.
Gigaba lê natuurlik die oorsaak vir die geweld voor die deur van die sakesektor in die land. Hy sê besighede stel laag besoldigde buitelanders (wat goedkoper is) in die plek van landgenote aan en dít veroorsaak wrywing.
Die argument is net so onsinnig soos om xenofobie aan veranderende weerpatrone toe te skryf.
Die voorkoms van dié geweld speel waarskynlik ŉ belangrike rol in die ANC se verkiesingsvoorbereidings. In DA-beheerde metro’s is dit ŉ handige instrument om die gebiede onregeerbaar te maak. In ander gebiede wat gekenmerk word deur ŉ felle tweestryd in die ANC, soos in KwaZulu-Natal, is xenofobie ŉ geslaagde weerligafleier.
Ja want die mense raak moeg vir hierdie foreigners wat instroom in ons land en werksgeleenthede vat en crime inbring. Hulle ding mee om behuising en alles. Hier is nie eers genoeg werk vir SA se mense nie wat nog van al hierdie miljoense foreigners.
Ja hulle bring die Tik en Drugs hier in.Gebruik ons jong kinders om dit te verkoop.
Xenofobie word beskryf as vreemdelingshaat maar dis nie so eenvoudig nie. Is dit net vreemdelingshaat wat my noop om NIE langs ‘n ander van ‘n ander kultuur, maniere en opvoeding wil woon nie? Of is dit sommer net omdat ek bang is vir wat met my kan gebeur siende ek elke dag nuus luister en koerante lees van wat met my ander landgenote gebeur?
Liesbet · 3 jare gelede
Xenofobie trek die aandag van baie ander ernstiger probleme in Suid-Afrika af. Snaaks dat xenofobie verdwyn en dan weer opvlam wanneer benodig so asof die makkers opgesteek word.
Xeno · 3 jare gelede
Plaasmoorde is ook Xenofobia
Wonder hoekom die sogenaamde ubuntu-beginsel nie toegepas word nie,is dit omdat dit nie werklik bestaan nie.
Hans jy kan gerus Saterdagaande ubuntu in aksie gaan waarneem by al die staatshospitale se ongevalle afdelings. Jy sal geskok wees as jy al die aanrandings , skiet en steekwonde sien.
Ubuntu is n konsep soos Vaderkrismis
Hierdie idilliese dromers word nou wakker in die VSA en Europa en die gordyne word gou voor die antieke beddens toegeruk sodra iemand vra waaroor die geskokte gille dan gaan. Brawe vasbyters loop met mooi uitgedinkte plakkate rond voor Trump se hotelle en skree hulle hees aan allerhande volsinne wat selfs die duiwe hoofpyn gee, maar niks aan die waarheid verander nie. Grense en heinings en mure was van altyd af op die aarde sedert Adam en Evatjie die lekkerlewe verruil het vir die waarheid en werklikheid.
Ek werk eerder met n Zimbabwier as met die sleg en lui Suid Afrikaners wat bak hand staan vir alles en toi toi na hulle aan gestel is in n pos. Die buitelanders is geskool en opgevoed.